section_heading: Komplikacije
paragraph_text: Veliki halacion može uzrokovati astigmatizam zbog pritiska na rožnicu. Pacijenti, nakon laserske operacije preoblikovanja rožnice djelomičnim uklanjanjem njenih slojeva, što uzrokuje slabljenje strukture rožnice, imaju predispoziciju za deformaciju rožnice koju može uzrokovati mali halacion. Komplikacije uključuju i hipopigmentaciju koja se može pojaviti i nakon kortikosteroidne injekcije. Recidiv halaciona u istom području može katkad biti simptom karcinoma lojnih žlijezda, iako veoma rijetko. To je vrsta raka. Kao posljednja mjera ponekad se mora operirati. Vjeđa se injicira lokalnim anestetikom, hvataljkom se izvrne kapak, incizija se napravi s unutarnje strane, a halacion se izdrenira i ostruže. Ožiljak na gornjoj vjeđi može uzrokovati nelagodu prilikom treptanja. Naravno, jer je operacija invazivna metoda i može oštetiti zdravo tkivo (npr. ostavlja ožiljno tkivo ili može čak uzrokovati upalu kapka), preferiraju se druge, manje invazivne metode. Nadalje, kad je oko predisponirano halacioni se ponovno javljaju, a kirurška intervencija svaki put nije moguća. Stoga operacija se uzima u obzir kao zadnja opcija i izvodi se samo u 5% svih pacijenata s halacionom.